
CONSILIUL JUDEȚEAN CĂLĂRAȘI   
                                                                                                 
                                                                     HOTĂRÂRE
pentru modificarea Hotărârii nr. 40/2026 privind înființarea serviciului social 
,,Serviciu de Îngrijire la domiciliu pentru Persoane Vârstnice” 
și aprobarea Regulamentului de Organizare și Funcționare al acestuia
         

        Consiliul Județean Călărași, întrunit în ședința extraordinară din 16.07.2026,
        Având în vedere:
        - raportul Compartimentului Guvernanță Coorporativă și Instituții Publice Subordonate, înregistrat sub nr. 11490 din 09.07.2026;
        - avizul Comisiei pentru Administraţie Publice Locală, Juridică şi de Disciplină, Apărarea Ordinii Publice, Respectarea Drepturilor şi a Libertăţilor Cetăţenilor şi ale Minorităţilor Naţionale;
     - avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;
        - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
        - nota de fundamentare nr. 49243 din 08.07.2026 a Direcției Generale de Asistenţă Socială şi Protecţia Copilului Călăraşi, înregistrată la Consiliul Județean Călărași sub nr. 11398 din aceeași dată;
[bookmark: _Hlk25307492]        - prevederile art. 6 lit. b), art. 27, art. 43 alin. (1), art. 94, art. 113 alin. (1), alin. (2) și (5) din Legea asistenţei sociale nr. 292/2011, cu modificările și completările ulterioare;
        - prevederile art. 7 alin. (1) lit a) şi art. 12 alin. (1) din Legea nr. 17/2000 privind asistenţa socială a persoanelor vârstnice, cu modificările și completările ulterioare;
        - prevederile art. 8 şi art. 9 din Legea nr. 197/2012 privind asigurarea calităţii în domeniul serviciilor sociale, cu modificările și completările ulterioare;
        - prevederile Hotărârii Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare;
        - prevederile Hotărârii Guvernului nr. 886/2000 pentru aprobarea Grilei naţionale de evaluare a nevoilor persoanelor vârstnice, cu modificările și completările ulterioare; 
        - prevederile Anexei nr. 8 din Ordinul ministrului muncii şi justiţiei sociale nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, cu modificările și completările ulterioare;
        - prevederile art. 8 alin. (1), art. 11 alin. (1)–(3), art. 15 alin. (4) lit. g) din Regulamentul cadru de organizare şi funcţionare al Direcţiei generale de asistenţă socială şi protecţia copilului, aprobat prin Hotărârea Guvernului nr. 797/2017, cu modificările şi completările ulterioare;
             - prevederile Hotărârii Guvernului nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale, cu modificările și completările ulterioare;
  - prevederile art. 173 alin. (1) lit. a), d), f), alin. (2) lit. c) şi alin. (5) lit. b) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;   
      În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare,

HOTĂRĂȘTE:
           Articol unic. (1) – Se aproba modificarea Regulamentului de Organizare și Funcționare al serviciului social ,,Serviciu de Îngrijire la domiciliu pentru Persoane Vârstnice”, aprobat prin Hotărârea Consiliului Județean Călărași nr. 40 din 26.02.2026, conform Anexei care face parte integrantă din prezenta hotărâre.
           (2) La data intrării în vigoare a prezentei, Anexa Hotărârii nr. 40/2026 se înlocuieşte cu Anexa prezentei hotărâri.
      Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Judeţului Călăraşi, Preşedintelui Consiliului Judeţean Călăraşi, Compartimentului Guvernanță Coorporativă și Instituții Publice Subordonate și Direcției Generale de Asistenţă Socială şi Protecţia Copilului Călărași.

        PREȘEDINTE,
      ec. Vasile ILIUȚĂ                                                                                                          CONTRASEMNEAZĂ,                                                                                                    
                                                                                                               SECRETARUL GENERAL AL JUDEȚULUI,
                                                                                                                               Anca-Mirela ȘTEFĂNESCU

